ಅಂಬುಬಾಚಿ ಮೇಳ

ಅಂಬುಬಾಚಿ ಮೇಳ
ಅಂಬುಬಾಚಿ ಮೇಳ ಪಂಡ ಅಸ್ಸಾಂ ರಾಜ್ಯದ ಗುವಾಹಟಿಡ್ ಕಾಮಾಖ್ಯ ದೇವಸ್ಥಾನೊಡು ನಡಪುನ ವಾರ್ಷಿಕ ಹಿಂದೂ ಮೇಳ. ಈ ವಾರ್ಷಿಕ ಮೇಳೊನು ಮುಂಗಾರು ಋತುವಿಡ್ ಆಚರಣೆ ಮಲ್ಪುವೆರ್, ಉಂದು  ಜೂನ್ ಮಧ್ಯೊಡು ಸೂರ್ಯ ಮಿಥುನ ರಾಶಿಚಕ್ರೊಗು ಪೋನಗ ನಡಪುನ ಒಂಜಿ ಜಾತ್ರೆ.ಬ್ರಹ್ಮಪುತ್ರ ನದಿ ಮೂಜಿ ದಿನ ಕೆಂಪು ಬಣ್ಣೊಗು ಬರ್ಪುಂಡು.https://kamrupmetro.assam.gov.in/tourist-place-detail/218
ಅಂಬುಬಾಚಿ ಮೇಳ ಪಂಡ ಕಾಮಾಖ್ಯ ದೇವಿನ ವಾರ್ಷಿಕ ಋತುಮತಿ ಆಚರಣೆ. ದೇವಸ್ಥಾನದ ಅಧ್ಯಕ್ಷ ದೇವತೆ ದೇವಿ ಕಾಮಾಖ್ಯ, ಅಪ್ಪೆ ಶಕ್ತಿ, ಈ ಸಮಯೊಡು ತನ್ನ ವಾರ್ಷಿಕ ಋತುಚಕ್ರೊಡು ಪೋಪುಂಡು ಪನ್ಪಿನ ನಂಬಿಕೆ ಉಂಡು. ಮುಂಗಾರುದ ಬರ್ಸದ ಪೊರ್ತುಡು ಮೇಳದ ಪೊರ್ತುಡು ಈ ಜಾಗೆಡ್ ಭೂಮಿ ಅಪ್ಪೆನ 'ಋತುಮತಿ'ದ ಸೃಜನಶೀಲ ಬೊಕ್ಕ ಪೋಷಣೆದ ಶಕ್ತಿ ಭಕ್ತೆರೆಗ್ ಲಭ್ಯ ಆಪುಂಡು ಪನ್ಪಿನ ನಂಬಿಕೆಲಾ ಉಂಡು. ಮುಖ್ಯ ದೇವೆರೆನ ಮೂರ್ತಿ ಇಜ್ಜಿ ಆಂಡ ಅಲೆನ್ ಯೋನಿ ಲೆಕೊದ ಕಲ್ಲ್ ದ ರೂಪೊಡು ಆರಾಧನೆ ಮಲ್ಪುವೆರ್, ಅಯಿತ ಮಿತ್ತ್ ಒಂಜಿ ನೈಸರ್ಗಿಕ ಬುಲೆ ಬರ್ಪುಂಡು.https://kamakhya.org/
ತಾಂತ್ರಿಕ ಫಲವತ್ತತೆದ ಉತ್ಸವ
ಈ ಮೇಳೊನು ಅಮೆತಿ ಅತ್ತ್ಂಡ ತಾಂತ್ರಿಕ ಫಲವತ್ತತೆದ ಉತ್ಸವ ಪಂಡ್ದ್ ಲಾ ಲೆಪ್ಪುವೆರ್. ದಾಯೆ ಪಂಡ ಉಂದು ಭಾರತೊದ ಪೂರ್ವ ಭಾಗೊಡು ಪ್ರಚಲಿತವಾದ್ ಉಪ್ಪುನ ತಾಂತ್ರಿಕ ಶಕ್ತಿ ಆರಾಧನೆದೊಟ್ಟುಗು ನಿಕಟವಾದ್ ಸಂಬಂಧ ಉಪ್ಪುನವು. ಕೆಲವು ತಾಂತ್ರಿಕ ಬಾಬಾಲುಲಾ ಈ ನಾಲ್ ದಿನೊಟು ಮಾತ್ರ ಸಾರ್ವಜನಿಕವಾದ್ ತೋಜಿದ್ ಬರ್ಪೆರ್. ಒರಿನ ವರ್ಷ, ಅಕುಲು ಏಕಾಂತೊಡು ಉಪ್ಪುವೆರ್. ಕೆಲವು ಬಾಬಾಲು ಅಕ್ಲೆನ ಮಾನಸಿಕ ಶಕ್ತಿನ್ ಪ್ರದರ್ಶಿಸವುನವು ತೋಜುಂಡು, ಉದಾಹರಣೆಗೆ ಅಕ್ಲೆನ ತರೆನ್ ಒಂಜಿ ಗುಂಡಿಡ್ ಪಾಡ್ದ್ ಅಯಿಟ್ ನೇರವಾದ್ ನಿಲೆಯಾವೊಡು, ಅತ್ತಂದೆ ಒಂಜಿ ಕಾರ್ಡ್ ಗಂಟೆಗಟ್ಲೆ ಉಂತುವೆರ್.https://assamtourism.gov.in/Kamakhya-Temple1.php
ವಿಧಿ ವಿಧಾನೊ
ಸಾಂಪ್ರದಾಯಿಕ ಪೊಣ್ಣನ ಋತುಕಾಳಿನ ಏಕಾಂತದಲೆಕನೆ ಕಾಮಾಖ್ಯ ದೇವಿ ಮೂಜಿ ದಿನ ವಿಶ್ರಾಂತಿ ಪಡೆವೊಂದುಲ್ಲ ಪನ್ಪಿನ ನಂಬೊಲಿಗೆಡ್ ಮೇಳದ ಪೊರ್ತುಡು ಮೂಜಿ ದಿನ ದೇವಸ್ಥಾನ ಮುಚ್ಚಿದ್ ಉಪ್ಪುಂಡು. ಈ ಮೂಜಿ ದಿನೊಟು ಭಕ್ತೆರ್ ಕೆಲವು ನಿರ್ಬಂಧೊಲೆನ್ ಪಾಲನೆ ಮಲ್ಪುವೆರ್ ಉದಾಹರಣೆಗೆ ಅಡುಗೆ ಮಲ್ಪೆರೆ ಬಲ್ಲಿ, ಪೂಜೆ ಮಲ್ಪೆರೆ ಬಲ್ಲಿ ಅತ್ತಂದೆ ಪವಿತ್ರ ಗ್ರಂಥೊಲೆನ್ ಓದೆರೆ ಬಲ್ಲಿ, ಕೃಷಿ ಮಲ್ಪೆರೆ ಬಲ್ಲಿ ಇಂಚಿತ್ತಿನವು. ಮೂಜಿ ದಿನೊಡ್ದು ಬೊಕ್ಕ ದೇವಿನ್ ಮೀಪಾವೆರ್  ಬೊಕ್ಕ ಕಾಮಾಖ್ಯ ದೇವಿ ತನ್ನ ಮೂಲ ರೂಪೊಗು ಬರೊಡು ಪನ್ಪಿನ ಖಾತ್ರಿ ಮಲ್ಪೆರೆ ಬೇತೆ ವಿಧಿವಿಧಾನೊಲೆನ್ ಮಲ್ಪುವೆರ್. ಬೊಕ್ಕ ದೇವಸ್ಥಾನದ ಬಾಕಿಲ್ ಪುನಃ ತೆರೆದ್ ಪ್ರಸಾದ ಕೊರ್ಪೆರ್. ನಾಲ್ನೇ ದಿನ ಭಕ್ತೆರೆಗ್ ದೇವಸ್ಥಾನೊಗು ಪ್ರವೇಶ ಮಲ್ಪೆರೆ ಅವಕಾಶ ಉಂಡು ಬೊಕ್ಕ ದೇವಿ ಕಾಮಾಖ್ಯನ್ ಪೂಜೆ ಮಲ್ಪುವೆರ್.ನಮಲ್ಪ ಕೆಡ್ಡೆಸದಂಚಿನ ಆಚರಣೆನೇ ಉತ್ತರ ಭಾರತೊಡು ಅಂಬುಬಾಚಿ ಮೇಳವಾದ್ ಪ್ರಸಿದ್ದಿ ಪಡೆಯಿನವು.https://www.kamakhyadham.com/ambubachi-puja-and-mela-2015-at-kamakhya-temple/
ಪ್ರಸಾದ
ಪ್ರಸಾದೊನು ರಡ್ಡ್ ರೂಪೊಡು ವಿತರಿಸವೆರ್ – ಅಂಗೋಡಕ್ ಬೊಕ್ಕ ಅಂಗವಸ್ತ್ರ. ಅಂಗೋಡಕ್ ಪಂಡ ಅಕ್ಷರಶಃ ದೇಹದ ದ್ರವ ಭಾಗ - ಬುಲೆತ ನೀರ್ ಬೊಕ್ಕ ಅಂಗವಸ್ತ್ರ ಪಂಡ ದೇಹೊನು ಮುಚ್ಚುನ ಬಟ್ಟೆ - ಋತುಮತಿ ದಿನೊಕುಲೆಡ್ ಯೋನಿ ಕಲ್ಲ್ ದ ಬಿರುಕುನ್ ಮುಚ್ಚುನ ಕೆಂಪು ಬಟ್ಟೆದ ತುಂಡು.

ವರ್ಗ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2026